REPUBLIKA HRVATSKA

OSJEČKO-BARANJSKA ŽUPNIJA

OSNOVNA ŠKOLA „MATIJA GUBEC“, MAGADENOVAC

Školska 3, Magadenovac

E-mail: [ured@os-mgubec-magadenovac.skole.hr](mailto:ured@os-mgubec-magadenovac.skole.hr)

KLASA: 004-04/25-01/01

URBROJ: 2115-07-25-06

***Plan mjera sigurnosti i zaštite u***

***Osnovnoj školi ,,Matija Gubec'' Magadenovac***

U Magadenovcu, ožujak 2025. godine

Na temelju članka 67., 70. i 118. stavka 2. Zakona o odgoju i obrazovanju u osnovnoj i srednjoj školi ("Narodne novine" broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20. i 151/22. i 156/23.), a u svezi članka 2. i 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima ("Narodne novine" broj 132/13.) i točke 6. Protokola o kontroli ulaska i izlaska u školskim ustanovama, koji je sastavni dio Odluke o donošenju Protokola o kontroli ulaska i izlaska u školskim ustanovama, KLASA: 602-01/24-01/00527, URBROJ: 533-05-25-003, od 2. siječnja 2025., Školski odbor Osnovne škole ,,Matija Gubec'' Magadenovac, na 40. sjednici održanoj 28. ožujka 2025. godine donio je

***Plan mjera sigurnosti i zaštite u***

***Osnovnoj školi ,,Matija Gubec'' Magadenovac***

***I.***

Planom mjera sigurnosti i zaštite u Osnovnoj školi ,,Matija Gubec'' Magadenovac (u daljnjem tekstu: Plan sigurnosti) utvrđuju se mjere sigurnosti i zaštite koje se uvode i koje će se provoditi u Osnovnoj školi ,,Matija Gubec'' Magadenovac, a koje za cilj imaju osiguranje veće sigurnosti u Osnovnoj školi ,,Matija Gubec'' Magadenovac (u daljnjem tekstu: Škola), zaštite učenika i svih radnika Škole te prevencije mogućih situacija povećanog rizika.

***II.***

S ovim Planom sigurnosti ravnatelj je u obvezi upoznati djelatnike Škole, a razrednici su u obvezi upoznati učenike i njihove roditelje.

***III.***

Ovaj Plan sigurnosti se primjenjuje od 28. ožujka 2025. godine te će se objaviti na mrežnoj stranici, oglasnoj ploči i ulaznim vratima Škole.

Predsjednik

Marko Havidić, ravnatelj

U cilju osiguranja veće sigurnosti i zaštite učenika i djelatnika te prevencije mogućih situacija povećanog rizika, u Osnovnoj školi ,,Matija Gubec'' Magadenovac (u daljnjem tekstu: Škola) uvode se sljedeće mjere sigurnosti i zaštite:

1. ***Zaključavanje i nadzor ulaza u prostore školske zgrade:***

U Osnovnoj školi ,,Matija Gubec'' Magadenovac ulaz za roditelje i učenike postao je od 7.1.2025. godine isključivo ulaz u školu s ulične strane. Ulaz u školu s dvorišne strane koriste isključivo zaposlenici škole i vanjski suradnici Škole.

U matičnoj školi Magadenovac ulazna vrata se otvaraju u 7:15 sati kada učenici ulaze u školu. Ulazna vrata škole otvara dežurna osoba i pušta učenike u školsku zgradu. Dežurna osoba zadužena je tijekom toga vremena biti na ulaznim vratima škole.

U područnoj školi Marijanci ulazna vrata se otključavaju u 7:40 sati. Ulazna vrata škole otvara dežurna osoba i pušta učenike u školsku zgradu. Dežurna osoba zadužena je tijekom toga vremena biti na ulaznim vratima škole.

U područnim odjelima Kućanci, Beničanci, Lacići, Šljivoševci, Čamagajevci, Radikovci, Golinci i Miholjački Poreč ulazna vrata se otključavaju u 7:30 sati. Ulazna vrata škole otvara dežurna osoba i pušta učenike u školsku zgradu. Dežurna osoba zadužena je tijekom toga vremena biti na ulaznim vratima škole.

Učenici u popodnevnu smjenu koji dolaze na izbornu nastavu ulaze ovisno o dovozu autobusa prije početka nastave. U školu ih pušta odgojno-obrazovni radnik koji održava nastavu u popodnevnoj smjeni ili spremačica.

Ulaz se nakon 8:00 sati kontrolira tijekom dežurstva od strane raspoređenog tehničkog osoblja koje vodi knjigu dežurstva.

1. ***Ulasci i izlasci tijekom odmora učenika***

Sukladno Protokolu, za vrijeme odmora, učenicima nije dozvoljeno napuštanje školske ustanove.

1. ***Ulazak roditelja i drugih vanjskih posjetitelja u školsku ustanovu***

Roditelji ulaze u školu samo u dogovorenom terminu, uz prethodnu najavu razredniku ili na poziv od strane školske ustanove, o čemu se obavještava dežurni radnik na ulazu u školsku ustanovu. Razrednik je dužan ujutro na dan informacija naglasiti dežurnim djelatnicima na ulazu u školu koji roditelji su se najavili za dolazak na informacije.

U dogovorenom vremenu razgovora u jutarnjoj smjeni roditelja u školu preuzima dežurni djelatnik, ili razrednik te provjerava identitet osobe uvidom u osobnu iskaznicu ili drugi dokument s fotografijom osobe, upisuje podatke u knjigu dežurstva i vodi roditelja do zbornice ili ureda. U popodnevnoj smjeni razrednik je taj koji dočekuje roditelja na ulazu u školsku zgradu.

Vanjski posjetitelji Škole (dostava, nakladničke kuće, radnici na održavanju, serviser, poštar) ulaze u školu na glavni ulaz ili s dvorišne strane te najavljuju svoj posjet putem zvona. Dežurni djelatnik otvara im vrata škole, provjerava identitet osobe uvidom u osobnu iskaznicu ili drugi dokument s fotografijom osobe, upisuje podatke u knjigu dežurstva i vodi osobu gdje je potrebno.

***Osobi koja odbije identifikaciju neće se dopustiti ulazak u školsku ustanovu.***

Svaki razrednik ima obvezu utvrditi termin informativnih razgovora s roditeljima i objaviti ga ne mrežnoj stranici.

Roditelji koji dolaze na informativne razgovore s razrednicima obvezni su poštovati objavljeni raspored.

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

1. ***Pregled osoba i predmeta učenika i drugih posjetitelja školskih ustanova***

Dežurni radnik škole koji je zadužen za poslove nadzora ulaza u prostore škole, radi zaštite sigurnosti, može izvršiti sigurnosne preglede:

• učenika i njihovih predmeta (odjeća, torba i dr.)

• drugih osoba koje ulaze u školsku ustanovu i njihovih predmeta (torbe i dr.).

U slučaju da učenik ili neka druga osoba odbiju da djelatnik pregleda njihove predmete (odjeća, torba i dr.) isti taj djelatnik će obavijestiti ravnatelja škole te će ravnatelj obavijestiti policiju.

Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave kada to smatraju shodnim.

Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.

***Osobama koje ne dopuštaju obavljanje pregleda neće se dopustiti ulazak u školu.***

U slučaju uočavanja neuobičajenog ponašanja osoba u prostorima školske ustanove, dežurni radnici dužni su o tome odmah obavijestiti ravnatelja ili osobu koja ga mijenja.

***U slučaju uočavanja protupravnog ponašanja ili ponašanja kojim se ugrožava sigurnost osoba u školi, žurno i bez odgode će se o tome obavijestiti i policija***

1. ***Edukacija i informiranje učenika, radnika i roditelja***

Škola je dužna sve svoje radnike i učenike informirati o Protokolu o kontroli ulaska i izlaska u školske ustanove koje je donijelo Ministarstvo znanosti, obrazovanja i mladih dana 2.1.2025. godine (KLASA:602-01/24-01/00527, URBROJ:533-05-25-0003) te o ovom Planu sigurnosti, kao i redovito informirati roditelje o sigurnosnim mjerama i procedurama te postupanjima škole.

Škola je obvezna surađivati s lokalnom zajednicom na dodatnom osiguranju školskog okruženja te sastaviti popis svih relevantnih hitnih brojeva (policija, hitna pomoć, vatrogasci) i postaviti ga na vidljivo mjesto i oglasnu ploču škole.

1. ***Obveza Sigurnosnog tima***

Sigurnosni Tim ima obvezu održavati redovite koordinacijske sastanke s lokalnim timovima proizišlim iz Sporazuma o međuresornoj suradnji i koordinaciji u području sprječavanja nasilja i drugih ugrožavajućih ponašanja na lokalnoj razini i Protokola o postupanju u slučaju nasilja među djecom i mladima.

Nastaviti provedbu zajedničkih preventivnih i edukativnih projekata i aktivnosti radi podizanja svijesti učenika i radnika škole o odgovornom ponašanju i važnosti pridržavanja sigurnosnih pravila.

Sigurnosni Tim ima obvezu redovito pratiti učinkovitost mjera sigurnosti koje su definirane ovim Planom sigurnosti te raditi periodičnu reviziju mjera sigurnosti na temelju povratnih informacija od radnika, učenika i roditelja ili novonastalih okolnosti.

1. ***Primjena mjera***

Mjere definirane ovim Planom odnose se na sve osobe za vrijeme boravka u školskoj ustanovi, uključujući učenike, radnike, roditelje i druge vanjske posjetitelje te osobe koje, sukladno ugovoru, koriste prostore škole za sportske, edukativne, poslovne ili druge svrhe (u daljnjem tekstu: ugovorni korisnici).

1. ***Opće odrednice***

Prilog 1 - Postupanje prema sumnjivim osobama/vozilima

PROMATRAJ - uočavaj sumnjive aktivnosti.

Sumnjiva aktivnost predstavlja radnje usmjerene ​​na predoperativno planiranje povezano s nezakonitim aktivnostima. Sumnjive aktivnosti mogu uključivati sljedeće:

• osoba koja pokušava ostati skrivena ili izvan vidokruga

• osoba koja prikriveno ili otvoreno fotografira sigurnosne mjere, kao npr. videonadzor, kontrole pristupa, ulaze i izlaze ili sigurnosno osoblje

• torba ostavljena u prostoru škole ili kod ulaza/izlaza

• osoba koja pokušava ući u prostor škole

• nepoznata osoba koja se kreće u zoni škole

• osoba koja postavlja neobična pitanja.

Vozilo se također može činiti sumnjivim ako:

• je parkirano na neobičan način (uz rubnjak blizu ulaza/izlaza ili na mjestima gdje nije uobičajeno parkiranje)

• izgleda napušteno

• su u njemu osobe koji promatraju okruženje, a nisu poznate i ne čini se da su dovezle ili došle po nekoga

• se u vozilu nalaze predmeti poput kanistra s benzinom, noževa ili vatrenog oružja

• prolazi nekoliko puta istom rutom oko objekta škole

• ima zatamnjena stakla.

PROVJERI - koristite 'snagu pozdrava'.

'Moć pozdrava' odnosi se na približavanje sumnjivoj osobi (ako je to sigurno), što može poremetiti njezinu potencijalnu kriminalnu aktivnost. Na taj način se pokazuje osobi da ste ju primijetili i da pratite aktivnosti koje se provode unutar i oko vaše škole.

IZVIJESTI - prijavite sumnjive aktivnosti.

Ako uočite sumnjivu osobu, vozilo ili aktivnost, izvijestite osobu odgovornu za sigurnost ili policiju te im pružite ključne informacije uključujući:

* detalje o sumnjivoj aktivnosti (mjesto, vrijeme, broj i opis osoba uključenih u aktivnost)
* opis vozila, registarske oznake, smjer kretanja i bilo koji drugi relevantni detalj
* fotografije ili videozapise (ne treba ih prikupljati ako time ugrožavate vlastitu sigurnosti.

Svi ovi koraci pomoći će u smanjenju rizika od napada i omogućiti brzu reakciju sigurnosnih službi.

Pril3 - Procedure u slučaju prijetnje eksplozivnom napravom

Prilog 2 - Procedure u slučaju prijetnje eksplozivnom napravom

*Ovaj obrazac za evidentiranje dojavi o eksplozivnoj napravi je dizajniran kako bi pomogao zaposlenicima škola da reagiraju na prijetnju eksplozivnom napravom na   
ispravan način.*

Prijetnje eksplozivnom napravom su ozbiljne dok se ne dokaže suprotno. Postupite brzo, ali ostanite mirni i prikupite informacije koristeći ovaj obrazac.

**Ako prijetnja eksplozivnom napravom bude primljena putem telefona:**

• ostanite mirni i nemojte spustiti slušalicu, zadržite pozivatelja na liniji što je duže moguće

• ako je moguće, pozovite druge članove osoblja da slušaju i obavijestite ravnatelja škole

• ako je moguće, zabilježite broj s kojeg dolazi poziv

• zapisujte točan tekst prijetnje

• snimite poziv ako je moguće

• odmah ispunite ovaj obrazac.

**Ako primite pisanu prijetnju:**

• što manje rukujte dokumentom

• zabilježite datum, vrijeme i lokaciju na kojoj je dokument pronađen

• osigurajte dokument i nemojte ga mijenjati ni na koji način

• obavijestite ravnatelja škole ili osobu zaduženu za sigurnost.

**Ako primite prijetnju putem društvenih mreža ili e-maila:**

• ne odgovarajte na poruku, ne prosljeđujte ju i ne brišite ju

• nemojte isključiti uređaj ili se odjaviti s e-mail računa

• ostavite poruku otvorenom na uređaju

• snimite zaslon ili kopirajte poruku i podatke o pošiljatelju

• zabilježite datum i vrijeme

• obavijestite ravnatelja škole ili osobu zaduženu za sigurnost.

***\*Postupite po uputama za postupak evakuacije u slučaju prijetnje eksplozivnom napravom***

**NE RADITE:**

• nemojte koristiti radio uređaje ili mobilne telefone u blizini sumnjivih predmeta

• nemojte dodirivati ili pomicati sumnjive predmete.

**AKO PRONAĐETE SUMNJIVI PREDMET, NAZOVITE 112**



**POPIS ZA PROVJERU PRIJETNJE EKPLOZIVNOM NAPRAVOM**

Datum:

Vrijeme početka poziva:

Vrijeme kada je pozivatelj spustio slušalicu:

Telefonski broj telefona na koji je poziv primljen:

**Pitajte pozivatelja:**

• Gdje se nalazi eksplozivna naprava? (zgrada, kat, soba itd.)

• Kada će eksplodirati?

• Kako izgleda?

• Kakva je to eksplozivna naprava?

• Što će je aktivirati?

• Jeste li vi postavili eksplozivnu napravu?

Da Ne

• Zašto?

• Koje je vaše ime?

**Točne riječi prijetnje:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informacije o pozivatelju:**

• Gdje se nalazi pozivatelj? (pozadina/nivo buke)

• Procijenjena dob:

• Je li glas poznat? Ako da, kome sliči?

• Drugi detalji:

**Glas pozivatelja:**

□ **ženski**

**□ muški**

□ akcent

□ ljut

□ miran

□ čisti grlo

□ kašljanje

□ promukao glas

□ plakanje

□ dubok

□ duboko disanje

□ promijenjeni glas

□ distinktivan

□ uzbuđen

□ smijeh

□ govorni poremećaj

□ glasan

□ nosni glas

□ normalan

□ neuredan

□ brz

□ hripav

□ spor

□ prigušen

□ tih

□ naglasak

**Pozadinski zvukovi:**

□ životinjski zvukovi

□ zvukovi iz kuće

□ zvukovi iz kuhinje

□ ulični zvukovi

□ profesionalni audiosustav

□ razgovor

□ glazba

□ motor

□ jasan

□ statičan

□ uredska oprema

□ tvornički strojevi

□ udaljeni poziv (vremenski odmak u komunikaciji)

**Jezik prijetnje**

□ nekonzistentan

□ poruka pročitana

□ snimljena poruka

□ iracionalan

□ vulgaran

□ dobro izražen

**Druge informacije**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_

Prilog 3 - Upute za učenike ili djelatnike škole u slučaju sigurnosnog incidenta u školi – individualni odgovor na prijetnju

**BJEŽI**

* Ako možete, locirajte prijetnju koristeći vid i sluh.
* Ako postoji siguran put, bježite.
* Pokušajte uvjeriti druge da krenu s vama, ali nemojte dopustiti da njihovo oklijevanje uspori vaš bijeg.
* Nemoj gubiti vrijeme na snimanje videa.
* Ostavite stvari (osim mobilnog telefona).
* Bježanje na sigurno mjesto najbolja je opcija.

**SAKRIJ SE**

* Ako ne možete pobjeći, sakrijte se.
* Ako je moguće, zaključajte se u sobu s čvrstim zidovima, blokirajte vrata i pomaknite se dalje od njih.
* Pronađite zaklon koji može izdržati prijetnje poput napada nožem.
* Koristite bilo koje mjesto za skrivanje koje vas stavlja izvan vidokruga napadača.
* Budite potpuno tihi i mirni, isključite telefon ili ga potpuno utišajte. Izbjegavajte bilo kakvu buku ili kretanje koje bi moglo privući pažnju napadača.
* Razmislite o mogućnosti za naoružavanje improviziranim oružjem kako biste se obranili u slučaju da vas pronađe počinitelj (zadnja opcija).
* Ostanite skriveni dok ne dobijete informaciju da je izlazak siguran ili dok ne dođe policija.

**OBAVIJESTI**

* Nazovite 112 tek kada budete potpuno sigurni da to možete.
* Pažljivo slušajte uputstva operatera i dajte što više informacija (operater će vas pitati za točnu lokaciju incidenta, opis počinitelja i u kojem se smjeru kreće, detalje o oružju koje počinitelj koristi, broj ljudi u vašoj blizini, koliko ih je ozlijeđeno i kakve ozljede imaju, koji je motiv počinitelja (ako je to poznato ili očito) i dr.); NIKADA ne ugrožavajte vlastitu sigurnost ili sigurnost drugih kako biste došli do gornjih informacija.
* Ako je sigurno, pokušajte spriječiti druge osobe da krenu prema opasnosti.
* Ako možete, obavijeste i ostale zaposlenike u zgradi o prijetnji.

Postupak u kontaktu s policijom:

* kod ulaska u objekt policijski službenici možda neće moći razlikovati vas od napadača
* oni će biti naoružani i mogu usmjeriti oružje prema vama
* izbjegavajte brze pokrete ili vikanje i podignite ruke kako bi policijski službenici vidjeli da niste naoružani
* možda će isprva proći pored vas u potrazi za napadačem
* slijedite sve upute koje vam daju policijski službenici.

Kod sigurnosnog incidenta koji uključuje oružje, prioritet policijskih službenika je lociranje počinitelja i njegovo onesposobljavanje, što može značiti da će isprva proći pored ljudi kojima je potrebna medicinska pomoć. Kako na mjesto događaja budu dolazili dodatni policijski službenici, oni će pružati pomoć i davati smjernice osobama pogođenim incidentom.

Prilog 4 - Smjernice za pozive prema hitnim službama

Točna lokacija:

Naziv školske ustanove

Točna adresa

Incident:

Područje incidenta (koliko je područje na kojem postoji ugroza?)

Vrsta incidenta (napadač u školi, sumnjiva naprava, eksplozija, urušavanje objekta, …)

Podaci o napadaču (npr. broj napadača, kakvo oružje imaju, znate li njihov identitet, opišite ih, u kojem smjeru se kreću, itd.)

Radi li se o talačkoj situaciji? Koliko je talaca?

Podaci o sumnjivom predmetu (opišite predmet, zašto je izazvao sumnju, gdje se nalazi,…)

Koje su mjere poduzete (invakuacija, zatvaranje, evakuacija, isključivanje dovoda plina, el. energije i dr.)

Lokacije zbornih mjesta

Podaci o ozlijeđenima

Koliko je smrtno stradalih i ozlijeđenih osoba?

Koja je vrsta ozljeda i koliko su ozbiljne?

Koliko osoba treba zbrinuti?

Pristupni pravci:

Koji su sigurni pristupni pravci do škole?

Jesu li pojedini prilazni pravci školi iz nekog razloga blokirani?

Podaci o hitnim službama na terenu

Koje su hitne službe na lokaciji?

Koje hitne službe nisu na lokaciji, a treba njihova intervencija?

Prilog 5 – Hodogram aktivnosti rukovoditelja kriznom situacijom

1. Po zaprimanju signala za uzbunu uspostavlja se stožer za upravljanje kriznom situacijom (zaključavanje stožera, aktiviranje sustava za uzbunjivanje i komuniciranje te videonadzora).
2. Upozoravanje (uzbunjivanje) svih zaposlenika škole.
3. Nalaganje invakuacije ako prijetnja dolazi izvan škole, odnosno zatvaranja (lockdown) ako je prijetnja unutar škole.
4. Provjeriti radi li se o stvarnoj prijetnji te o tome obavijestiti zaposlenike škole i dati smjernice za daljnje postupanje.
5. Izvještavanje hitnih službi (broj 112) te upoznavanje zaposlenika škole da su obaviještene hitne službe.
6. Obavijestiti Osnovnu školu „Matija Gubec“ Magadenovac o incidentu u školi na broj telefona: 031/647 - 120 (ravnatelj škole).
7. Sukladno kretanju napadača obavijestiti zaposlenike o mogućoj evakuaciji uz davanje smjernica za sigurnu evakuaciju.
8. Obavijestiti osobe odgovorne za zborna mjesta o incidentu u školi te tražiti da se pripreme za prihvat evakuiranih učenika i zaposlenika,
9. Uputiti generirane poruke roditeljima i skrbnicima onih koji su pogođeni incidentom kako bi bili informirani i umireni.

*Primjer A*

*„Došlo je do sigurnosnog incidenta u školi. Poduzeli smo preventivne mjere kako bismo privremeno evakuirali/zatvorili prostor i time zaštitili učenike. Naše osoblje brine o svim učenicima, a policija je također na mjestu događaja kako bi riješila incident. Radi sigurnosti svih molimo vas da ne dolazite do škole. Daljnje informacije ćemo vam pružiti putem ovog kanala. Obavijestit ćemo vas o svim aranžmanima za preuzimanje vašeg djeteta/omogućavanje djetetu da ide kući kada incident bude riješen.“*

*Primjer B*

*„Došlo je do incidenta na obližnjoj lokaciji i policija nam je savjetovala da provedemo zatvaranje (lockdown). Želimo vas obavijestiti da su učenici sigurni i dobro. Policija je na mjestu događaja i trenutno smo u potpunosti sigurni. Molimo obitelji i prijatelje da ne dolaze do škole jer bi to moglo ugroziti trenutnu policijsku aktivnost i narušiti sigurnost. Također molimo da ne pokušavate komunicirati sa školom kako bi osoblje moglo nesmetano poduzimati mjere zaštite učenika i surađivati s policijom. Zahvaljujemo na vašoj podršci i javit ćemo vam čim saznamo nove informacije.“*

1. Odgovarati na upite medija te voditi računa da se osigura točnost i dosljednost informacija.
2. ***Usklađivanje općih akata škole***

U slučaju potrebe, Škola će uskladiti svoj Kućni red i Plan evakuacije i spašavanja s ovim Planom sigurnosti.